बीजेपी नेता और पूर्व केंद्रीय मंत्री दिलीप गांधी का कोरोना से निधन, दिल्ली के प्राइवेट अस्पताल में चल रहा था इलाज
पूर्व केंद्रीय मंत्री और बीजेपी नेता दिलीप गांधी का कोरोना संक्रमण के चलते निधन हो गया। उनका दिल्ली के एक प्राइवेट अस्पताल में इलाज चल रहा था। दिलीप गांधी की उम्र 69 वर्ष थी
नई दिल्ली: पूर्व केंद्रीय मंत्री और बीजेपी नेता दिलीप गांधी का कोरोना संक्रमण के चलते निधन हो गया। उनका दिल्ली के एक प्राइवेट अस्पताल में इलाज चल रहा था। दिलीप गांधी की उम्र 69 वर्ष थी। जानकारी के मुताबिक वे कुछ आवश्यक कार्य से दिल्ली आए हुए थे जहां उन्हें स्वास्थ्य संबंधी तकलीफ हुई। इसके बाद उनका कोरोना टेस्ट कराया गया तो रिपोर्ट पॉजिटिव आई और उनका इलाज शुरू हुआ। लेकिन इलाज के दौरान ही आज सुबह उनका निधन हो गया। दिलीप गांधी अहमदनगर दक्षिम से लगातार तीन बार (1999 , 2009, और 2014 )भारतीय जनता पार्टी के सांसद रहे। वर्ष 2003 से 2004 तक उन्होंने केंद्रीय मंत्री के तौर पर शिपिंग मंत्रालय का काम भी संभाला। वर्ष 2019 में दिलीप गांधी के बजाए राधाकृष्ण विखेपाटील के बेटे सुजय विखेपाटील को बीजेपी ने लोकसभा का टिकट दिया था। दिलीप गांधी नितीन गडकरी के भरोसेमंद सहकारी माने जाते थे।